ABC เผย Q2/59 ขาดทุนลดลง 32% หลังรายได้จากการขายเพิ่ม-ค่าใช้จ่ายลด
ABC เผย Q2/59 ขาดทุนลดลง 32% มาที่ 13.87 ลบ. จากปีก่อนขาดทุน 20.37 ลบ. หลังรายได้จากการขายสินค้าเพิ่มขึ้น-ค่าใช้จ่ายในการขายและการบริหารงานลดลง ขณะที่ช่วง 6 เดือนแรก ขาดทุนลดลง 26% อยู่ที่ 27.33 ลบ. จากปีก่อนขาดทุน 36.95 ลบ.
11 ส.ค. 2559

บริษัท แอสเซท ไบร์ท จำกัด (มหาชน) หรือ ABC รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีผลขาดทุนสุทธิ 13.87 ล้านบาท หรือขาดทุนสุทธิ 0.002 บาทต่อหุ้น ขาดทุนลดลง 32% จากช่วงเดียวกันของปีก่อนที่มีผลขาดทุนสุทธิ 20.37 ล้านบาท หรือขาดทุนสุทธิ 0.007 บาทต่อหุ้น
ทั้งนี้ผลการดำเนินงานในไตรมาสดังกล่าวขาดทุนลดลงเนื่องจากบริษัทมีรายได้จากการขายสินค้าเพิ่มขึ้นและค่าใช้จ่ายในการขาย-การบริหารงานลดลง
อย่างไรก็ตาม ผลการดำเนินงานช่วง 6 เดือนแรกขาดทุนสุทธิ 27.33 ล้านบาท หรือ 0.004 บาทต่อหุ้น ลดลง 26% จากช่วงเดียวกันของปีก่อนขาดทุนสุทธิ 36.95 ล้านบาท หรือ 0.013 บาทต่อหุ้น